Tänaseks oleme Coca-Cola Baltikumi kontoris korraldanud kõigile HIV-teemalise koolituse, mis ostus väga menukaks ja mõtlemapanevaks. Oleme olnud nõu ja jõuga abiks koalitsiooni strateegia ja igapäevategevuste kujundamisel ning elluviimisel; eriti jõuliselt panime õla alla kiirtestimise projektile 2009. aasta detsembris. Selle ürituse menu ja ühiskonnas tekkinud  vastukaja andis meile ka uut kindlust, et tegeleme vajaliku asjaga. Kartmata kõlada naiivselt - usume tõesti, et koalitsiooni tegevuse tõttu on maailm pisut parem paik.